Document ID: 32005R1471

KOMISIJAS REGULA (EK) Nr. 1471/2005
(2005. gada 9. septembris),
ar ko nosaka papildu summu samaksai par Ungārijas bumbieriem saskaņā ar Regulu (EK) Nr. 416/2004
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu,
ņemot vērā Komisijas 2004. gada 5. marta Regulu (EK) Nr. 416/2004, ar ko paredz pārejas posma pasākumus Padomes Regulas (EK) Nr. 2201/96 un Regulas (EK) Nr. 1535/2003 piemērošanai sakarā ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai (1), un jo īpaši tās 3. panta 2. punktu,
tā kā:
(1)
Bumbieru daudzumi, par kuriem ziņojušas dalībvalstis un uz kuriem attiecas atbalsta pieprasījumi 2004./2005. tirdzniecības gadam saskaņā ar 39. panta 2. punktu Komisijas 2003. gada 29. augusta Regulā (EK) Nr. 1535/2003, ar ko paredz sīki izstrādātus noteikumus par to, kā piemērot Padomes Regulu (EK) Nr. 2201/96 attiecībā uz atbalsta programmu augļu un dārzeņu pārstrādes produktiem (2), pārsniedz Kopienas noteikto daudzumu ierobežojumu par 11 946 tonnām. Tādēļ jaunajām dalībvalstīm, kuras pievienojās Eiropas Savienībai 2004. gada 1. maijā un kurās nav pārsniegts šīm valstīm noteiktais daudzuma ierobežojums, vai arī kurās daudzuma ierobežojums ir pārsniegts mazāk nekā 25 %, pēc 2004./2005. tirdzniecības gada beigām jāizmaksā papildu summa.
(2)
Ungārijas daudzuma ierobežojums 2004./2005. tirdzniecības gadam nav ticis pārsniegts. Tādēļ šai valstij jāizmaksā pilna papildu summa EUR 40,42 apmērā par tonnu.
(3)
Čehijas ražotāji 2004./2005. tirdzniecības gadam nav iesnieguši nevienu atbalsta pieprasījumu attiecībā uz pārstrādei paredzētajiem bumbieriem. Tādēļ šai dalībvalstij netiek izmaksāts papildu atbalsts 2004./2005. tirdzniecības gadam,
IR PIEŅĒMUSI ŠO REGULU.
1. pants
Ungārijai pēc 2004./2005. tirdzniecības gada beigām jāizmaksā papildu summa EUR 40,42 apmērā par katru pārstrādei paredzēto bumbieru tonnu saskaņā ar Regulas (EK) Nr. 416/2004 3. panta 2. punktu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 9. septembrī

Labels: 18
17
5
6